ФИФА

Меѓународната фудбалска федерација (), попозната како ФИФА е меѓународен управен орган на светскиот фудбал. Нејзиното седиште се наоѓа во Цирих, Швајцарија. ФИФА е одговорна за организацијата и водењето на фудбалот на некои од најголемите светски турнири, како што е светското првенство, кое се одржува уште од 1930 година.

ФИФА има 209 членки, што е за 17 повеќе од ОН, четири повеќе од МОК, но три помалку од ИААФ.

мини|Конфедерации, чланови на ФИФА

Организацијата соработува со континенталните федерации кои го пратат и надгледуваат развојот на фудбалот во различни делови од светот. Шесте организации се:

 Азиска фудбалска конфедерација (Asian Football Confederation - AFC) - Азија
 Африканска фудбалска конфедерација (Confédération Africaine de Football - CAF) - Африка
 КОНМЕБОЛ (CONMEBOL) - Јужна Америка    
 КОНКАКАФ (CONCACAF) - Северна Африка, Средна Америка и Карибите
 Океанска Фудбалска Конфедерација (Oceania Football Confederation - OFC) - Океанија
 УЕФА (UEFA) - Европа

Покрај останатото, ФИФА го организира следниве фудбалски турнири:

1.Светско првенство во фудбал
2.Фудбалски турнир на олимпијада
3.Светско првенство во фудбал за млади
4.Светско првенство во фудбал за помалди од 17 години
5.Светско првенство во фудбал за жени
6.Светско првенство во фудбал за жени помлади од 19 гофини
7.ФИФА Куп на Конфедерации
8.Светско клупско првенство во фудбал
9.Светско првенство во фудбал на песок
10.Светско првенство во футсал

Покрај ова, ФИФА ја промовира и ја унапредува фудбалската игра, ги регулира трансферите помеѓу тимовите, доделува награда Најдобар играч на годината и објавува ранг список на репрезентациите, на секој месец и на секои три месеци за жените.

Фудбалските правила, кои го определуваат начинот на игра ги раководи Меѓународниот одбор на фудбалски здруженија (International Football Association Board - IFAB), кој го сочинуваат четири претставника на ФИФА и по еден претставник од Англија, Велс, Шкотска и Ирска. Произведувачот на игри EA Sports има лиценца за да издава игра, која го носи името на ФИФА, а тоа се најиграните фудбалски симулации низ светот. ФИФА организира и светско првенство во овој виртуелен фудбал.

Раководство
Во мај 2015 година, Сеп Блатер по петти пат бил избран за претседател на ФИФА, но веднаш потоа бил принуден да поднесе оставка поради скандалот со корупција при изборот на домаќинот за светското првенство во фудбал. Вонредните избори за претседател биле закажани за 26 февруари 2016 година, а во трката за претседател на ФИФА учествувале четворица кандидати: Италијанецот Џани Инфантино (дотогашниот генерален секретар на УЕФА), Токио Сексвејл од Јужна Африка, принцот Ал бин ал Хусеин од Јордан, шеикот Салман бин Ибрахим ал Калифа од Бахреин и поранешниот генерален секретар на ФИФА, Французинот Жером Шампањ.„Инфантино ги обезбеди гласовите од регионов во трката за претседател на ФИФА“, Дневник, година XX, број 5989, понеделник, 15 февруари 2016, стр. 24.
 Наводи 

 Надворешни врски 
 Официјално мрежно место


Категорија:Спортски организации во Швајцарија
Категорија:Меѓународни спортски организации